open-index/open-wikipedia-markdown huggingface dataset:
Formikárium

náhľad|Formikárium
**Formikárium** je špecificky upravená nádoba, v ktorej sa chovajú mravce. Existuje viac druhov formikárií – sadrové, plastové akrylové, poprípade z inej hmoty, v ktorej sa dajú manuálne urobiť cestičky v miestnosti pre mravce. Potom sa formikárium zakryje priehľadným materiálom, a tak je možné sledovať život mravcov.
Predávajú sa aj formikáriá plnené špeciálnym priehľadným gélom, v ktorom si mravce môžu chodbičky budovať sami, to však vôbec nie je vhodne pre chov mravcov. Taktiež sa častokrát predávajú bez kráľovnej, avšak každý mravčí druh potrebuje kráľovnú. Preto aktivita robotníc časom pomaly klesá až klesne na nulu. Ak by ste chceli chovať mravce, veľmi účinné sú ytongové tvárnice, do ktorých môžete napríklad skrutkovačom vyryť cestičky s komôrkami. Vytvárajú sa rôzne tvary, veľkosťou by sa mali upravovať pre každý druh, či rod osobitne, ak sú mravce menšie, komôrky by mali byť tomu prispôsobené. Potom zasypte všetky komôrky pieskom (ale pozor, jedna musí byť nezasypaná, tam väčšinou zotrváva kráľovná) a prikryte sklom. Nezabudnite urobiť dva východy, do ktorých napojíte hadičky – jeden môže viesť do sklenenej nádoby (nejaké akvárium, plastová nádoba a pod.), ktorá bude na dne pokrytá zeminou (väčšinou sa používajú jemné štrky bledých farieb, aby bolo možné jednoducho pozorovať mravce) a v tejto nádobe bude takzvané kŕmidlo (môžete použiť mištičku na arašidy alebo viečko od zaváracieho pohára). Druhú hadičku môžete upchať a až bude kolónia väčšia, tak môžete pridať ďalšie formikárium a napojiť tam práve túto hadičku. Tiež nesmiete opomenúť správnu vlhkosť – tú je naozaj ľahké udržiavať. Urobte zospodu tvárnice oblúkovitou hlbokú ryhu tak, aby sa vám tam vošla nejaká miska, dajte tam misku a nalejte do nej vodu tak, aby bol kus tvárnice ponorený do vody a máte hotové krásne ytongové formikárium. Každý druh vyžaduje špecifickú teplotu a vlhkosť, na toto by mal chovateľ vždy dbať.

## Iné projekty

## Zdroj

Kategória:Entomológia
Kategória:Chovateľstvo
Lignocel

**Lignocel** je kokosová drť používaná ako substrát do terárií. Predáva sa lisovaný a pred použitím ho treba zaliať vodou. Do hodiny po zaliatí zväčší svoj objem a stane sa sypkým. Hodí sa do terárií k rôznym živočíchom a dá sa použiť ako súčasť substrátu rastlín. Lignocel dobre udržuje vlhkosť.

## Zdroj

Kategória:Chovateľstvo
Jumovia

**Jumovia** alebo **Yumovia** (; po jumsky Kwtsa(a)n) je pôvodný indiánsky kmeň v severnej Amerike v rezervácii Fort Yuma v amerických štátoch Arizona a Kalifornia. Patria do jazykovej skupiny yumaské jazyky.

Kategória:Domorodí obyvatelia Severnej Ameriky
Obrazce v Blythe

náhľad|Obrazce
**Obrazce v Blythe** je skupina veľkých kresieb postáv na zemskom povrchu. Nachádzajú sa asi 24 kilometrov od kalifornského mestečka Blythe, ktoré pri pohľade z výšky utvárajú komplexný obraz. Podobné kresby sa nachádzajú v Peru v oblasti Nazca. Obrazce sú veľmi staré a podľa tvrdení Indiánov predstavujú božstvá.

## Externé odkazy
*Obrázok jednej takej kresby z oblasti 
*Článok o týchto tajomných obrázkoch v okolí Blythe a aj v oblasti Nazca 

Kategória:Archeologické lokality v USA
Kategória:Pamiatky v USA
Kategória:Kalifornia
Diviačia priepasť

**Diviačia priepasť** patrí medzi najhlbšie priepasti na Slovensku. Nachádza sa vo východnej časti Plešivskej planiny v Slovenskom krase, v katastrálnom území obce Plešivec. Je hlboká 123 metrov. Názov dostala po náleze 3000 rokov starej zasintrovanej kostry diviaka (*Sus scrofa*). Od roku 1986 je národnou prírodnou pamiatkou a je súčasťou NP Slovenský kras. Patrí medzi jaskyne Slovenského krasu, ktoré boli zapísané do zoznamu svetového dedičstva UNESCO. Je verejnosti neprístupná.

Bola vytvorená tektonickými poruchami vo vápencoch silického príkrovu. Je tvorená sústavu komínovitých a deviatich dómovitých priestorov. Má bohatú a rozmanitú sintrovú výzdobu a viditeľný vývojový sled. Patrí medzi najkrajšie a najpozoruhodnejšie. Na dne priepasti na nachádzajú podzemné jazierka. Jaskyňa je významné zimovisko netopierov, preto sa v priepasti nachádzajú hrubé vrstvy guána. V roku 1966 bol v priepasti objavený troglobiontný šťúrik *Neobísium (Blothrus) slovacum*, ktorý je jediným jaskynným šťúrikom na území Západných Karpát. 

## Referencie

## Zdroje
* 
*Diviačia priepasť  - Správa slovenských jaskýň
*UNESCO  - Jaskyne Slovenského Krasu

Kategória:Priepasti na Slovensku
Kategória:Plešivská planina
Kategória:Národné prírodné pamiatky v Košickom kraji
Kategória:Chránené územia Národného parku Slovenský kras
Kategória:Lokality Svetového dedičstva na Slovensku
Kategória:Plešivec
Kategória:Chránené územia v okrese Rožňava
John Lennon/Plastic Ono Band

***John Lennon/Plastic Ono Band*** je debutovým sólovým albumom anglického rockového hudobníka Johna Lennona. Bol vydaný po troch experimentálnych albumoch a koncertným albumom *[[Live Peace In Toronto 1969]]*, ktoré boli oficiálne ouznačené ako albumy The Plastic Ono Band. 

Album John Lennon/Plastic Ono Band bol nahrávaný simuntálne s avantgardným debutovým albumom Yoko Ono s názvom *[[Yoko Ono/Plastic Ono Band]]* v štúdiách Ascot Sound Studios a Abbey Road Studios. Nahrávania obidvoch albumov sa zúčastnili identickí hudobníci, obaly obidvoch projektov sú si tiež veľmi podobné. 

Album *John Lennon/Plastic Ono Band* je považovaný za jedno z najlepších a prelomových Lenonovych diel. Časopis *[[Rolling Stone]]* ho v roku 2003 dal na 22.&nbsp;miesto zoznamu 500 najlepších albumov všetkých čias.

## Zoznam skladieb
Vinylová verzia na LP. Autorom všetkých piesní je John Lennon.

### Strana A
# „Mother“ – 5:34
# „Hold On“ – 1:52
# „I Found Out“ – 3:37
# „Working Class Hero“ – 3:48
# „Isolation“ – 2:51

### Strana B
# „Remember“ – 4:33
# „Love“ – 3:21
# „Well Well Well“ – 5:59
# „Look at Me“ – 2:53
# „God“ – 4:09
# „My Mummy's Dead“ – 0:49

#### Bonusy reedície z roku 2000
# „Power to the People“ – 3:22
# „Do the Oz“ – 3:07 (Lennon/Ono)

## Výroba albumu
* John Lennon - spev, akustické a elektrické gitary, klavír, klávesy, produkcia
* Klaus Voormann - bicie
* Ringo Starr - bicie
* Billy Preston - klavír v skladbe „God“
* Phil Spector - klavír v skladbe „Love“, produkcia
* Alan White - bicie a perkusie (iba na bonusoch na CD).
* Dan Richter - fotografia na prednej strane obalu
* Yoko Ono - produkcia
* Mal Evans - „tea and sympathy“

## Referencie

Kategória:Debutové albumy
Kategória:Albumy Johna Lennona
Kategória:Hudobné albumy z 1970
Twiins

**Twiins** (predtým **Tweens**) je slovenská skupina, ktorú tvoria dve sestry (dvojičky) Veronika Nízlová a Daniela Nízlová (* 15. máj 1986, Hronský Beňadik). Obidve študovali v Bratislave na Vysokej škole ekonómie a manažmentu verejnej správy v Bratislave. Prvýkrát sa objavili v detskej pesničkovej súťaži Hviezdička, ktorú v roku 1996 vyhrali. Začínali v roku 1996 pod menom Tweens, ktoré im vymyslel Daniel Hevier. V roku 2008 zmenili názov na Twiins, keď natočili videoklip k piesni *I Don't Know*, ktorý sa natáčal v USA.

## Eurosong 2011
14. mája 2011 reprezentovali Slovensko na 56. ročníku medzinárodnej hudobnej súťaže Eurovision Song Contest 2011 v nemeckom Düsseldorfe. Keďže kvôli úsporným opatreniam sa nekonalo národné kolo, do súťaže boli nominované priamo rozhodnutím RTVS.

## Diskografia
* 2000 *Tweens* - Forza Music, CD
* 2001 *Máme čas... - Tweens* - Forza Music, CD
* 2003 *Škrtni zápalkou - Tweens* - Forza Music FZ-0046-2-331 EAN 8 588002 302275, CD
* 2005 *Láska chce viac - Tweens* - Forza Music FZ-0093-2-331 EAN 8 588003 334046, CD
* 2009 *Compromise - Twiins* - H.O.M.E. EAN 8 588003 554994, CD
* 2017 *Singles Collection - Twiins* - Ruka Hore EAN 8 586018 990288, CD
* 2021 *Zlatá Brána Dokorán - Twiins* - Opus EAN 8 584019 295029, CD

### Kompilácie
* 2006 *Okey piánko 4* - Forza Music FZ-0100-2-331 EAN 8 588003 334190, CD - 14. „Láska chce viac“ -  Tweens
* 2008 *SK Hity 2008* - H.O.M.E.  HO 0032-2-331 EAN 8 588003 554284, CD - 10. „I don't know“ - TWIINS.

## Muzikál
* Rebelové - ... Tereza (Nová scéna) 

## Referencie

## Iné projekty

## Externé odkazy
* Oficálne stránky Twiins - www.twiinsmusic.eu
* Stránka o Twice as Nice
* TWiiNS na Facebooku
* TWiiNS na Twitteri
* TWiiNS na Instagrame

Kategória:Slovenské hudobné skupiny
Kategória:Osobnosti z Hronského Beňadika
Kategória:Dvojčatá
Kategória:Hudobné skupiny z 1996
Borovica lesná

**Borovica lesná** (iné názvy pozri nižšie; lat. *Pinus sylvestris* alebo *Pinus silvestris*) je druh z rodu borovica (*Pinus*).

Je to ihličnatý strom s mohutným, hlboko idúcim hlavným koreňom a široko rozostretou až plochou korunou.

## Názvy
Slovenské názvy tohto druhu sú: **borovica lesná**, **sosna**, staršie: **borovica sosna**, nevhodne: *borovica sosnová*, zriedkavo: **sosna obyčajná**; zastarano: *borovica obecná*, *borovica lesnia*, *sosna lesná*, *sosna obecná*, *sosna svrčina*, *sosna borovice*, *chvoj*; ľudovo zastarano: *svrčina*; ľudovo alebo zastarano: **borovica**; mimo taxonómie alebo ľudovo **bor**, **bôr(a)**

## Vzhľad
Má vysoko posadenú korunu a dorastá do výšky 20 až 40 m. Ihlice sú dlhé 4-8 cm, vyrastajú vo zväzkoch po dvoch z brachyblastu. Kvitne v máji a júni. Vajcovito-kužeľovité šišky sú visiace, nedozreté zelené, dozreté sivohnedé, 3-6 cm dlhé a 1-3cm široké a semená sú krídlaté. Samčie šišky sú žltkasté, samičie sú červenkasté, zvyčajne párovité na konci vetví.

## Výskyt
Areál borovice lesnej zahŕňa mierny a chladnejší pás celej Eurázie; južné hranice areálu sa nachádzajú približne na 45º a 50º s. š., na sever sa vyskytuje až po polárny kruh. V Európe sa výnimočne nachádza aj v Stredomorí, ale napr. v južnej Ukrajine a Rusku sa prirodzene nevyskytuje. Najsevernejší výskyt borovice sosnovej je Laponsko. V Severnej Amerike je pestovaná iba lesnícky.

## Galéria

Pinus sylvestris cones pl.jpg|Šišky Borovice lesnej
Pinus sylvestris MHNT.BOT.2005.0.971.jpg|Šišky Borovice lesnej


## Iné projekty

## Zdroje

Kategória:Borovicovité
Kategória:Ihličnaté stromy
Marek Čech

**Marek Čech** môže byť:
* slovenský futbalista, hráč West Bromwich Albion FC, pozri Marek Čech (1983)
* český futbalista, hráč FK Lokomotiv Moskva, pozri Marek Čech (1976)

Čech, Marek
Majstrovstvá klubov FIFA 2005 – Zostavy

Zostava tímov zúčastnených na majstrovstiev klubov FIFA 2005, ktoré sa uskutočnili od 11. do 18. decembra 2005 v Japonsku. Celkovo sa zúčastnilo 138 hráčov zo 6 tímov.

## [[Al-Ahly]]
Tréner:  Manuel José de Jesus

## [[Al-Ittihad (Jeddah)]]
Tréner:  Anghel Iordanescu

## [[Deportivo Saprissa]]
Tréner:  Hernan Medford

## [[Liverpool F.C.|Liverpool]]
Tréner:  Rafael Benítez

## [[São Paulo FC|São Paulo]]
Tréner:  Paulo Autuori

## [[Sydney FC]]
Tréner:  Pierre Littbarski
Majstrovstvá klubov FIFA 2000 – Zostavy

Zostava tímov zúčastnených na majstrovstiev klubov FIFA 2000, ktoré sa uskutočnili od 5. do 14. januára 2000 v Brazíii. Celkovo sa zúčastnilo 184 hráčov z 8 tímov.

## [[Al-Nasr]]
Tréner:  Milan Zivadinovic

## [[Sport Club Corinthians Paulista]]
Tréner:  Oswaldo de Oliveira

## [[Manchester United]]
Tréner:  Alex Ferguson

## [[Club Necaxa]]
Tréner:  Raúl Arias

## [[Raja Casablanca]]
Tréner:  Fatih Yamal

## [[Real Madrid]]
Tréner:  Vicente del Bosque

## [[South Melbourne FC]]
Tréner:  Ange Postecoglou

## [[CR Vasco da Gama]]
Head coach:  Antonio Lopes
Jan Hála (maliar)

**Jan Antonín Hála** (* 19. január 1890, Blatná† 17. máj 1959, Važec) bol český maliar, kresliar, ilustrátor a dokumentarista folklóru, žijúci väčšinu života na Slovensku.

## Životopis
Narodil sa v rodine pekárskeho majstra Jana Hálu a Rozálie, rod. Černochovej v Blatnej na námestí č. 81. Rodný dom bol zbúraný, na jeho mieste stojí sporiteľňa, na ktorej je pamätná doska. Ľudovú školu vychodil v Blatnej v roku 1905, potom študoval na gymnáziu v Českých Budějoviciach a v roku 1909 na Filozofickej fakulte Karlovej univerzity, odbor história. 
Maliarstvo študoval najskôr v súkromnej maliarskej škole Ferdinanda Engelmüllera a v rokoch 19101915 na Akadémii výtvarných umení v Prahe v ateliéri pre figurálnu maľbu Maxa Pirnera.

Od roku 1918 žil v Blatnej, Moste a od augusta 1923 až do svojej smrti vo Važci. Výnimku tvoria roky 19391940, keď prechodne býval vo svojom rodisku a rok 1929, keď sa v Myšenci neďaleko Protivína oženil s Mariou Chlupsovou, s ktorou mal tri deti. Najmladší syn Jan Mikuláš Hála (* 1937) je tiež maliarom - reštaurátorom a pracuje v Lažánkach pri Blatnej.

Obdivoval dielo Mikoláša Aleša, sympatizoval s hnutím českej sociálnej maľby. Objavenú skutočnosť v podtatranskej obci Važec stvárňoval ako etnograf-dokumentarista, písal esejistické reportáže do Lidových novín. Po celý život vo svojej tvorbe čerpal námety zo života obyvateľov Važca. Od roku 1925 sa stáva členom Spolku slovenských umelcov, v roku 1928 Umeleckej besedy slovenskej, od roku 1948 Zväzu slovenských výtvarných umelcov. Za účasť v SNP bol vyznamenaný Zlatou hviezdou partizánskeho oddielu Vysoké Tatry.

## Tvorba
Vytvoril stovky kresieb, olejomalieb, ilustrácií, ilustrácií kníh. Výber:

### Knižné ilustrácie
* Božena Němcová: *Chyže pod horami*
* Jožo Nižnánsky: *Studňa lásky*
* Oľga Harmanová: *Cupinôžka*
* Štefan Rysuľa: *Podtatranské obrázky*
* Jindřich Šimon Baar: *Jan Cimbura*

### Olejomaľby
* *Vianoce vo Važci*
* *Pamiatke starého Važca*
* *Važecké deti* - akvarel 
* *Važecký betlehem*

## Referencie

## Literatúra
* 

## Iné projekty

## Externé odkazy
* 
* 
* Česká beseda - archív článkov, Jan Hála
* Vila Rhea, Múzeum - Jána Hálu 
* Pamätný dom Jána Hálu 
* SME blog, O Čechovi, ktorý miloval Slovensko

Kategória:Českí maliari
Kategória:Českí grafici
Kategória:Českí ilustrátori
Kategória:Slovenskí maliari
Kategória:Slovenskí grafici
Kategória:Slovenskí ilustrátori
Kategória:Osobnosti SNP
Kategória:Slovenské osobnosti českého pôvodu
Kategória:Osobnosti z okresu Strakonice
Skupinová polarizácia

**Skupinová polarizácia** je tendencia sociálnych skupín robiť rozhodnutia, ktoré sú extrémnejšie než rozhodnutia jednotlivcov (priemer rozhodnutí jednotlivcov tvoriacich skupinu). Takáto tendencia sa prejavuje za predpokladu, že väčšina členov skupiny zastáva rovnaké stanovisko. 

Napr.: Ak väčšina členov skupiny zastáva opatrné riešenie situácie, bude skupinové riešenie ešte opatrnejšie.

Za príčiny skupinovej polarizácie býva označovaná presvedčovacia komunikácia (ostatní členovia skupiny prichádzajú s novými argumentmi) alebo sociálne porovnávanie (prispôsobenie sa názorom ostatných z dôvodu dobrej sebaprezentácie).

Kategória:Sociálna psychológia
FC Cartagena

**Fútbol Club Cartagena** je  španielsky futbalový klub so sídlom v Cartagene v autonómnej oblasti Murcia. Bol založený v rok 1995 a v súčasnosti hrá v druhej najvyššej španielskej futbalovej súťaži, Segunda División. Domovským stánkom klubu je štadión *Cartagonova* s kapacitou 15 105 miest.

## História
Fútbol Club Cartagena bol založený v roku 1995. V prvých ôsmich sezónach bol známy ešte pod menom *Cartagonova Fútbol Club*, v Segunda División B začal hrať od sezóny 1998/99.

Historickým momentom pre klub je postup do Segunda División v sezóne 2009/10.

## Sezóny
;1 sezóna v Segunda División
* 2009/10.
;11 sezón v Segunda División B
* 1998/99, 1999/00, 2000/01, 2001/02, 2002/03, 2003/04, 2004/05, 2005/06, 2006/07, 2008/09.
;2 sezóny v Tercera División
* 1996/97, 1997/98.
;1 sezóna v regionálnej súťaži
* 1995/96

## Hráči
Medzi slávnych hráčov klubu patria napr.:

## Tréneri
Súčasným trénerom klubu je Juan Ignacio Martínez. Medzi slávnych trénerov klubu patria napr.: 
*  Francisco Jémez
*  José Murcia

## Externé odkazy
* Oficiálna stránka v španielčine
* ''Peña Goto Cartago'' , stránka fanúšikov v španielčine

Kategória:Španielske futbalové kluby
Bogardusova škála sociálnej vzdialenosti

**Bogardusova škála sociálnej vzdialenosti** (iné názvy: **Bogardusova škála sociálneho dištancu, Bogardusova škála sociálnej dištancie, Bogardusova stupnica sociálnej vzdialenosti**) je stupnica na meranie rasizmu a iných etnických predsudkov, ktorú vytvoril Emory S. Bogardus začiatkom 20. storočia.

V podstate sa skladá zo znakov, ktoré majú ukázať, akú ,,sociálnu vzdialenosť" respondenti pociťujú medzi sebou a inými skupinami. Odpovede ukazujú, ako blízky kontakt a aký vzťah s členmi týchto skupín by respondent toleroval či akceptoval.

Respondent dostane zoznam sociálnych skupín a u každej skupiny musí označiť niekoľko výrokov. Napríklad:
* Súhlasil by som s tým, aby sa člen tejto skupiny stal mojím spoluobčanom.
* Súhlasil by som s tým, aby člen tejto skupiny uzavrel zväzok s mojim príbuzným. 
* Člena tejto skupiny by som z našej krajiny vyhostil.
* Súhlasil by som s tým, aby sa člen tejto skupiny stal mojim susedom.

Výsledky škály sa potom používajú na identifikáciu rôznych predsudkov. Dá sa ale domnievať, že vďaka skresleniu odpovedí a vzrastajúcemu povedomiu o nebezpečnosti bigotizmu je užitočnosť tejto škály v súčasnosti nižšia než v dobe, kedy bola vytvorená.

Kategória:Sociálna psychológia
Kategória:Stupnice
Draguni

**Draguni** (gr. Δραγούνι - transliterácia Dragouni, transkripcia Draguni) je malá dedina v štvrti Doliana, v obci Voreia Kynuria, v krajskej jednotke Arkadia, v kraji Peloponéz, v neformálnom regióne Tsakonia.

V staroveku tadiaľto viedla cesta spájajúca Spartu a Tegeu. V roku 1821 počas vojny za nezávislosť sa tu odohral boj medzi Grékmi a Turkami. Máme správy, že počas 17.-18. stor. niekoľko miestnych rodín emigrovalo do Rakúskej monarchie, aj na Slovensko - hlavne do oblasti Komjatíc. 

Okolo dediny sa nachádzajú platanové háje a čisté potoky. V Draguni sa nachádza mnoho taverien. Najznámejšia oslava je 8. septembra, na sviatok Theotoku (Panny Márie), kedy sa tu konajú veľké oslavy. 

Kategória:Sídla v Grécku
With the Beatles

***With the Beatles*** je druhý štúdiový album britskej rockovej skupiny The Beatles, ktorý 23. novembra 1963 (v deň zavraždenia amerického prezidenta J. F. Kennedyho) vydalo hudobné vydavateľstvo Parlophone. Album bol nahrávaný štyri mesiace po predchádzajúcim albumom *[[Please Please Me]]*. Je na ňom osem originálnych skladieb. Autormi siedmich je dvojica Lennon/McCartney, jedna „Don't Bother Me“, je prvou vydanou kompozíciou George Harrisona. Okrem pôvodných piesní sa na albume nachádza šesť coververzií R&B hitov a nahrávok z amerického vydavateľstva Motown. 

V Spojených štátoch vyšli piesne z tohoto albumu 20. januára 1964 na albume *[[Meet The Beatles!]]*, zvyšné na nasledujúcej americkej edícii s názvom *[[The Beatles' Second Album]]*.

Z albumu *With the Beatles* sa v nasledujúcich dvoch rokoch Spojenom kráľovstve predalo milión kópií. Bol to druhý album v Británii, ktorý dosiahol takýto predaj. Po svojom vydaní tento album vystriedal na vrchole britského rebríčka *Please Please Me* a udržal sa tam 21&nbsp;týždňov. Vďaka tomuto sa stalo, že skupina The Beatles mala svoje albumy na vrchole britských rebríčkov nepretržite 51&nbsp;týždňov.

Na CD oficiálne vyšiel tento album v pôvodnej zvukovej kvalite 26. februára 1987, jeho obnovená remastrovaná verzia bola vydaná v boxsete v roku 2009.

Album *With the Beatles* sa nachádza na 420.&nbsp;priečke zoznamu 500 najlepších albumov všetkých čias, ktorý v roku 2003 zverejnil časopis *[[Rolling Stone]]*.

## Zoznam skladieb
Zoznam na vinylovom LP. Autormi skladieb je dvojica McCartney/Lennon, ak nie je uvedené ináč.

### Strana A
# „It Won't Be Long“ - 2:13
# „All I've Got to Do“ -  2:04
# „All My Loving“ -  2:09
# „Don't Bother Me“ (George Harrison) - 2:25
# „Little Child“ -  1:48
# „Till There Was You“ (Meredith Willson) - 2:16
# „Please Mister Postman“ (Georgia Dobbins/William Garrett/Freddie Gorman/Brian Holland/Robert Bateman) - 2:36

### Strana B
# „Roll Over Beethoven“ (Chuck Berry) - 2:47
# „Hold Me Tight“ -  2:32
# „You Really Got a Hold on Me“ (Smokey Robinson) - 3:02
# „I Wanna Be Your Man“ -  1:59
# „Devil in Her Heart“ (Richard P. Drapkin) – 2:27
# „Not a Second Time“ -  2:08
# „Money (That's What I Want)“ (Janie Bradford/Berry Gordy) – 2:47

## Výroba albumu
### The Beatles
* George Harrison – spev, vokály, gitara, akustická gitara
* John Lennon – spev, gitara, akustická gitara; harmonika, Hammond organ, organ, tamburína
* Paul McCartney – spev, basová gitara, klavír
* Ringo Starr – bicie, tamburína, maracas, bongo

### Spolupráca
* Robert Freeman – fotografia
* George Martin – aranžmány, producent, mixáž, klavír
* Norman Smith – technik, mixáž

Kategória:Hudobné albumy z 1963
Kategória:Albumy The Beatles
Afarčina

**Afarčina** je nížinný východokušitský jazyk používaný v Etiópii, Eritreji a Džibutsku. Odhaduje sa približne 1,5 milióna užívateľov, predovšetkým medzi Afarmi. Základné poradie slov je rovnako ako v ostatných východokušitských jazykoch typu SOV (podmet - predmet - sloveso). Afarčina je blízko príbuzná jazyku Saho.

Kategória:Kušitské jazyky
Kategória:Jazyky v Etiópii
Kategória:Jazyky v Eritrei
Kategória:Jazyky v Džibutsku
Meiningen

**Meiningen** môže byť:

* mesto v Nemecku: Meiningen (Nemecko) 
* obec v Rakúsku: Meiningen (Rakúsko)
Jedna krajina, dva systémy

**Jedna krajina, dva systémy** (, ) bola oficiálna politická stratégia Teng Siao-pchinga voči Hongkongu, Macau a Taiwanu, ktorú presadzoval od začiatku osemdesiatych rokov dvadsiateho storočia.

Kľúčovým bodom politiky „jedna krajina, dva systémy“ je, že v zjednotenej Číne si kontinentálna časť zachová svoj socialistický systém, zatiaľ čo Hongkong, Macao a Taiwan si ponechajú kapitalistický systém. Cieľom je dosiahnuť mierové zjednotenie Číny a udržať stabilitu a prosperitu v Hongkongu, Macau a na Taiwane.

Prvýkrát navrhol Teng Siao-pching túto možnosť Margaret Thatcherovej v roku 1984 ohľadom Hongkongu, neskôr o tom rokoval v roku 1986 s Portugalcami. Od rokov 1997 a 1999, keď sa tieto dve bývalé kolónie vrátili pod čínsku správu, sa v nich tento systém na dobu 50 rokov uplatňuje. Od Taiwanu sa taktiež požaduje, aby sa na základe tohto pravidla znovuzjednotil s ČĽR.

## Externé odkazy
* Erik Lenhart:Realizácia politickej stratégie Teng Siao-phinga: Jedna krajina dva systémy Slovenská politologická revue, 3/2006
* China facts: One country, two systems

Kategória:Politika v Číne
NHL 1928/1929

**Sezóna 1928/1929** bola 12. sezóna NHL. Víťazom Stanley Cupu sa stal tím **[[Boston Bruins]]**.

Bol zmenený systém play-off. Tímy na prvých miestach oboch divízií postupovali priamo do semifinále play-off, kde sa spolu stretli. Najväčší favoriti sa tak stretávali už v semifinále. Celky na druhých a tretích miestach hrali štvrťfinále, kde sa stretol 2. z kanadskej divízie s 2. z americkej divízie a 3. z kanadskej sa 3. z americkej. V semifinále sa potom stretli víťazi týchto štvrťfinálových bojov.

## Konečná tabuľka základnej časti
### Kanadská divízia

### Americká divízia

## Play-off

## Ocenenia

### Kanadské bodovanie
*Note: GP = Odohrané zápasy, G = Góly, A = Asistencie, PTS = Body, PIM = Trestné minúty*

## Debuty v lige
*Tiny Thompson, Boston Bruins
*Cooney Weiland, Boston Bruins
*George Owen, Boston Bruins
*Johnny Gottselig, Chicago Black Hawks
*Mush March, Chicago Black Hawks
*Herbie Lewis, Detroit Cougars
*Georges Mantha, Montreal Canadiens
*Armand Mondou, Montreal Canadiens
*Baldy Northcott, Montreal Maroons
*Dave Trottier, Montreal Maroons
*Earl Robinson, Montreal Maroons
*Red Horner, Toronto Maple Leafs
*Andy Blair, Toronto Maple Leafs

## Posledný zápas v lige
*Cy Denneny, Boston Bruins
*Duke Keats, Chicago Black Hawks
*Dick Irvin, Chicago Black Hawks
*Red Green, Detroit Cougars
*Herb Gardiner, Montreal Canadiens
*Punch Broadbent, New York Americans

## Zdroj

Kategória:Ročníky NHL
Kategória:Ľadový hokej v 1928
Kategória:Ľadový hokej v 1929
Norman Smith

**Norman Smith** (známy aj pod menom **Hurricane Smith**, * 22. február 1923, Londýn, Spojené kráľovstvo – † 3. marec 2008, East Sussex) bol britský hudobník a hudobný producent.

## Životopis
Narodil sa v Edmontone (Severný Londýn). Počas 2. svetovej vojny slúžil v RAF ako pilot bezmotorových lietadiel. V roku 1959 po neúspešnom pokuse o kariéru džezového hudobníka sa začal zaúčať v štúdiách vydavateľstva EMI za zvukového technika.

Do roku 1965, kedy sa stal hudobným producentom, bol Norman Smith zvukovým technikom všetkých nahrávok skupiny The Beatles, ktoré vznikli v štúdiách EMI. Podieľal sa na takmer stovke skladieb tejto kapely. Posledným albumom na ktorom s touto kapelou spolupracoval bol *[[Rubber Soul]]*,

Začiatkom roku 1967 začal Norman Smith nahrávať so skupinou Pink Floyd. Bol producentom ich prvého, druhého a štvrtého albumu: *[[The Piper at the Gates of Dawn]]*, *[[A Saucerful of Secrets]]* a *[[Ummagumma]]*. Pri nahrávaní skladby „Remember a Day“ pomohol v hre na bicie bubeníkovi kapely, Nickovi Masonovi.

Norman Smith bol producentom albumov kapiel ako The Pretty Things (*S.F. Sorrow*), Barclay James Harvest (*Once Again*). Bol autorom niekoľkých piesní („John Lennon's Guitar“, „Don't Let It Die“. V roku 1971 začal používať umelecké meno „**Hurricane Smith**“, pod ktorý sa mu podarilo nahrať medzinárodný hit „Oh Babe What Would You Say?“, ktorý bol v hitparáde Billboard Hot 100 na tretej priečke.  Vydal aj vlastný album a singel s coververziou skladby „Who Was It?“ od Gilberta O'Sullivana. Nahral ešte niekoľko menej významných hitov ako boli „My Mother Was Her Name“ (1972), „Beautiful Day, Beautiful Night“ (1973) a „To Make You My Baby“ (1974).

V roku 2004 vydal CD s názvom *From Me To You*, na ktorom boli nové nahrávky jeho najväčších hitov: „Don't Let It Die“ a „Oh Babe, What Would You Say?“.  Súčasťou obalu tohoto albumu bola aj knižočka s vyjadreniami Paula McCartneyho a členov skupiny Pink Floyd. V marci 2007 vydal memoáre s názvom *John Lennon Called Me Normal*. V knihe sa nachádzali aj niektoré dosiaľ nezverejnené fotografie a niektoré fakty o skupinách The Beatles a Pink Floyd v období nahrávania v štúdiách na Abbey Road, ako aj niektoré detaily živote pilota bezmotorových lietadiel v RAF.

## Referencie

## Externé odkazy
* Martin, George, with Hornsby, Jeremy (1980). *All You Need Is Ears*. New York: St. Martin's Press. ISBN 0-312-11482-6

Kategória:Pink Floyd
Kategória:The Beatles
Kategória:Anglickí hudobní producenti
Kategória:Osobnosti z Londýna
Li Kche-čchiang

**Li Kche-čchiang** (, ; * 1. júl 1955 – † 27. október 2023) bol čínsky politik, bývalý premiér Čínskej ľudovej republiky a bývalý člen stáleho výboru politbyra Ústredného výboru Komunistickej strany Číny.

## Kariéra
Pochádzal zo skromných podmienok, jeho otec bol farmárom z provincie An-chuej. V mladosti bol počas Kultúrnej revolúcie poslaný na vidiek manuálne pracovať. Bol absolventom Pekinskej univerzity, kde vyštudoval právo a ekonómiu. Prešiel radom funkcií v Komunistickej lige mládeže a Komunistickej strane, až sa roku 1998 stal guvernérom provincie Che-nan a zároveň najmladším guvernérom v Číne. V rokoch 2004 až 2007 bol guvernérom provincie Liao-ning.

## Politika
Úspešný politik bol dlho vnímaný ako jeden z možných nástupcov prezidenta Chu Ťin-tchaoa. Bol hlasným zástancom Chuovho konceptu harmonickej spoločnosti a s bývalým prezidentom ho spájalo 25-ročné priateľstvo. Napriek jeho úspechom verejnosť vnímala najmä jeho „smolu“, keď počas jeho dvoch funkčných období ako guvernér vypukli v provincii Che-nan tri rozsiahle požiare. V roku bol 2008 vymenovaný do funkcie vicepremiéra a v roku 2012 nahradil v premiérskom kresle Wen Ťia-paoa.

Jeho oficiálne portfólio zahŕňalo financie, rozvoj a cenovú kontrolu. Často hovoril o potrebe zlepšiť prístup k cenovo dostupnému bývaniu a zdravotnej starostlivosti. Obmedzujúc sa na ekonomické otázky, Li nemal silné slovo v strategických oblastiach ako diplomacia a armáda. Oproti silnému prezidentovi Si Ťin-pchingovi sa premiér Li držal relatívne v úzadí.

## Referencie

## Iné projekty

Kategória:Čínski politici
Kategória:Čínski komunisti
Kategória:Politici Komunistickej strany Číny
Kategória:Úmrtia na infarkt myokardu
Majstrovstvá klubov FIFA 2006 – Zostavy

Zostava tímov zúčastnených na majstrovstiev klubov FIFA 2006, ktoré sa uskutočnili od 10. do 17. decembra 2006 v Japonsku. Celkovo sa zúčastnilo 138 hráčov zo 6 tímov.

## [[Al-Ahly]]
Tréner:  Manuel José de Jesus

## [[Auckland City FC]]
Tréner:  Allan Jones

## [[Club América]]
Tréner:  Luis Fernando Tena

## [[FC Barcelona]]
Tréner:  Frank Rijkaard

## [[Jeonbuk Hyundai Motors]]
Tréner:  Choi Gang-Hee

## [[SC Internacional]]
Tréner:  Abel Braga
Meiningen (Nemecko)

**Meiningen** je mesto v Nemecku, ležiace v južnej časti spolkovej krajiny Durínska Rozprestiera sa na rieke Werra. Prvá zmienka o meste pochádza z roku 982 a privilégia dostalo v roku 1230. Medzi rokmi 1680 až 1918 bolo mesto hlavným mestom spolkovej krajiny Saska-Meiningenska.

## Iné projekty

## Zdroj

Kategória:Mestá v Durínsku
Chórová ochodza

náhľad|V pôdorysnej schéme katedrály je farebne zvýraznená chórová ochodza
**Chórová ochodza** je časť vnútorného priestoru najmä stredovekého kostola, koridor, ktorý obchádza chór (presbytérium, svätyňu).

Zvyčajne je predĺžením bočných lodí a má rovnakú šírku a výšku. Od chóru ju oddeľuje rad stĺpov a/alebo pilierov, ktoré tvoria kolonádu alebo častejšie arkádu – tak isto, ako sú odddelené bočné lode od hlavnej. Oddelenie chórovej ochodzy od chóru môže byť ešte zvýraznené chórovým zábradlím. K vonkajšej strane chórovej ochodzy môžu byť pripojené apsidy alebo kaplnky; ak ich je viac, tvoria veniec apsíd alebo kaplniek.

Najčastejšie sa nachádza v pútnických kostoloch. Umožňovala pútnikom plynulo prechádzať okolo a poza hlavný oltár, kde sa nachádzal hrob alebo relikvie svätca a modliť sa v kaplnkách na vonkajšom obvode ochodze bez toho, aby rušili bohoslužbu pred hlavným oltárom.

Chórová ochodza je charakteristická pre románske chrámy vo Francúzsku a pre gotické chrámy.

## Dejiny
Tento architektonický prvok sa objavil v karolínskom období v podobe chodby, ktorá sprístupňovala kaplnky za chórom. Neskorším zachovaným príkladom je podkovovitá chodba v predrománskej krypte pod katedrálou Notre-Dame v Chartres. Jeden z najstarších príkladov skutočnej chórovej ochodzy je v románskom kostole Saint Philibert v Tournus; je datovaná do začiatku 11. storočia (pod ňou sa nachádza podkovovitá chodba krypty z 10. storočia, kde je hrobka mučeníka sv. Valeriána).

Chórové ochodze sú typické pre pútnické kostoly, ktoré stavali v južnom Francúzsku a severnom Španielsku pozdĺž pútnickej cesty do Santiaga de Compostela. Príkladmi sú bazilika Saint-Sernin v Toulouse nad hrobom sv. Saturnina a katedrála v Santiagu de Compostela nad hrobom apoštola Jakuba Staršieho.

Dvojloďová chórová ochodza v opátskej bazilike Saint-Denis v Saint-Denis pri Paríži je súčasťou úplne prvej gotickej stavby.

Jednoloďová alebo dvojloďová chórová ochodza sa potom stala jedným z charakteristických znakov gotických katedrál.

## Iné projekty

Kategória:Architektonické prvky
Kategória:Kresťanská architektúra
Kategória:Kostoly
Wen Ťia-pao

**Wen Ťia-pao** (po čínsky 温家宝, pchin-jin: Wēn Jiābǎo - Wen Ťia-pao, *15. september 1942) je bývalý premiér Čínskej ľudovej republiky a niekdajší člen stáleho výboru politbyra Ústredného výboru Komunistickej strany Číny.

## Kariéra

Ťia-pao sa narodil v Tchien-ťine. Od roku 1960 študoval na geologickom inštitúte v Pekingu geomechaniku. Roku 1965 vstúpil do Komunistickej strany. Od roku 1967 pracoval v provincii Kan-su najprv ako technik, roku 1978 sa stal riaditeľom geologického úradu v provincii. Roku 1982 sa vrátil do Pekingu, kde sa stal viceministrom geológie. V priebehu osemdesiatych a deväťdesiatych rokoch stúpal po straníckych priečkach. Napriek tomu, že bol blízkym priateľom reformne naladeného predsedu komunistickej strany Čao C'-janga, podarilo sa mu udržať si svoju pozíciu po udalostiach na Námestí nebeského pokoja v roku 1989. 

Jeho nástup do najvyšších pozícií sa datuje rokom 1998, keď sa stal vicepremiérom a zároveň predsedom Ústrednej hospodárskej pracovnej komisie. Bol zodpovedný najmä v oblastiach ekonomických, environmentálnych a poľnohospodárskych záležitostí a jeho kľúčovou úlohou bolo pripraviť Čínu na vstup do Svetovej obchodnej organizácie (WTO), ktorej sa stala členom roku 2001. V roku 2003 usadol do premiérskeho kresla, v ktorom vystriedal Ču Žung-ťia. V roku 2008 bol znovuzvolený na druhé päťročné funkčné obdobie.

## Politika

Medzi čínskymi politikmi sa najviac podobá na charizmatických lídrov západu. V súčasnosti je najpopulárnejším čínskym politikom. Popularitu si získal nielen vďaka tomu, že je charizmatický rečník, ale aj tým, že sa intenzívne zapojil do záchranných prác pri dvoch katastrofách z roku 2008, a síce snehovej kalamite a zemetrasení v S'-čchuane. Jeho popularitu potvrdzuje obrovské množstvo fanúšikov na jeho facebookovej stránke.

Na rozdiel od svojich predchodcov sa nezameriava na hospodársky rozvoj veľkých miest a pobrežných oblastí, ale snaží sa o rast čínskeho vnútrozemia a rovnomernejší rozvoj. Ťia-pao hral dôležitú rolu aj pri spúšťaní čínskeho stimulačného balíčka, ktorým Čína v rokoch 2008 a 2009 reagovala na svetovú hospodársku krízu. V roku 2010 presadil, aby Čína nakupovala dlhopisy zadĺžených krajín eurozóny.

24. októbra 2012, krátko pred začatím 18. Národného Kongresu Komunistickej strany Číny, uverejnil americký denník *[[The New York Times]]* informácie o majetkových pomerov Wenovej rodiny. Podľa týchto informácií Wenova rodina disponuje majetkom 2,7 miliardy amerických dolárov. Wen Ťia-pao tieto informácie poprel a webové stránky denníka boli v Číne zablokované.

## Referencie

## Iné projekty

Kategória:Čínski politici
Kategória:Narodenia v 1942
Kategória:Čínski geológovia
Kategória:Politici Komunistickej strany Číny
Spadla z oblakov (singel)

**„Spadla z oblakov“** je tretí singel z druhého albumu, *[[Tlaková níž (album)|Tlaková níž]]*, speváka Mira Jaroša. V roku 2008 sa v 42. týždni stala 5. najhranejšou skladbou na Slovensku spomedzi domácich piesní. 

## Vznik
Pieseň bola napísaná v retro štýle, inšpirovaná nahrávkou „Flamboyant“ od *[[Pet Shop Boys]]*. Hudbu a text napísal Miro cestou v autobuse. Pieseň je o láske, ktorá dáva človeku silu a chuť žiť. Podľa pesničky si Miro vyberal aj krstných rodičov albumu. Pokrstila ho Majka z Gurunu (známa filmová postava zo seriálu *[[Spadla z oblakov]]*, 1978) a Matej Landl, predstaviteľ jedného z hlavných hrdinov seriálu. Miro na krste taktiež predstavil svoju novú kapelu. Pesnička sa rýchlo dostala do rotácií a v remixe sa nachádza aj na kompilácii najväčších tanečných hitov *GoDeejay2008*. Do singlovej verzie boli dohraté nanovo husle. Singel remixovali aj úspešní DJ a producenti: Vlado Gnepa, Jakub „Waxtime“ Laca, Robert Burian či Pyro. Maxisingel nie je predajný, bol vydaný len na promo skladby.

## Videoklip
Koncertný dokumentárny videoklip bol natočený počas vystúpenia v Trnave. Kameroval ho Marek Koller a zostrihal Tomáš Rybár.

## Oficiálne verzie nahrávky
* Radio edit
* "Albumová verzia"
* "Alternatívna verzia"
* "Burian radio edit"
* "Klubbing on da Gurun"
* "Dub on da Gurun"
* "Robert Burian remix"
* "Waxtime in heaven"
* "Akustická vadí-nevadí verzia"
* "Pyro goes wild remix"
* "Burian Instrumental"
* "Album Instrumental"
* "Padá z oblakov (vianočná verzia)"
## Referencie

## Externé odkazy
* Oficiálna stránka Mira Jaroša

Kategória:Piesne Mira Jaroša
Kategória:Piesne z 2008
Klinčekovec voňavý

**Klinčekovec voňavý** () je strom z čeľade myrtovité. Známy je korením nazývaným **klinčeky** (ľudovo alebo zastarano *hrebíčky*). 

## Strom
Strom pochádza z Molúk. Je to vždyzelená rastlina, ktorá môže dosiahnuť až výšku 20 metrov. Medzičasom sa pestuje takmer po celom svete.

## Korenie (klinčeky)
Klinčeky sú silno voňajúce a štipľavo chutiace sušené pupene kvetov. V Európe sú klinčeky známe od včasného stredoveku. Na obchodovanie s klinčekmi mali dlhý čas monopol Holanďania, ktorí klinčeky prepravovali lodnou dopravou, hlavne z Ambonu. Aj dnes sa značná časť klinčekov prekladá v Rotterdame a Amsterdame.

## Iné projekty

## Zdroj

Kategória:Myrtovité
Škoricovník cejlónsky

**Škoricovník cejlónsky** (lat. *Cinnamomum verum* alebo *Cinnamomum zeylanicum*) je 10 - 15 metrov vysoký, stálezelený tropický strom pochádzajúcich zo Srí Lanky a Južnej Indie z čeľade vavrínovité. Pre svoju korenisto sladkastú chuť a charakteristickú vôňu sa využíva ako korenina známa ako **pravá škorica** alebo **cejlónska škorica**. 

## Opis
Listy rastliny sú podlhovasté, vajcovitého tvaru a majú dĺžku 7-&nbsp;18&nbsp;cm. Latové súkvetie rastliny charakteristickej vône má zelenkastú farbu. Plody škorice pravej sú 1&nbsp;cm veľké fialové bobule, v ktorých sa nachádza jedno semeno.

## Škorica (korenina)

Je aromatické korenie zo sušenej kôry škoricovníka cejlónskeho.
## Iné projekty

Kategória:Listnaté stromy
Kategória:Kultúrne rastliny
Kategória:Vavrínovité
Anna Česká

**Anna Česká** môže byť:

* dcéra Přemysla Otakara I., slezská kňažná (1204 – 1265), pozri Anna Lehnická 
* dcéra Václava II., česká kráľovná (1290 – 1313), pozri Anna Přemyslovna 
* dcéra Karola IV., anglická kráľovná (1366 – 1394), pozri Anna Luxemburská (1366 – 1394) 
* dcéra Vladislava Jagellovského, česká, uhorská a nemecká kráľovná (1503 – 1547), pozri Anna Jagelovská (1503 – 1547) 

Česká, Anna
Zerynthiini

**Zerynthiini** je skupina (tribus) motýľov z podčeľade jasone čeľade vidlochvostovité. Opísal ju v roku 1899 anglický entomológ Augustus Radcliffe Grote (1841 - 1903). 

Systematiku pozri v článku jasone, v starších systémoch skupina zahŕňa aj rod Luehdorfia alebo v niektorých iných starších systémoch naopak zahŕňa rod Archon.

Je to malá skupina motýľov, ktorá na celom svete zahrnuje 14 (s rodom Luehdorfia 18) druhov. Ich malý počet je kompenzovaný na druhej strane zasa ich krásou a zaujímavým spôsobom života.
Thajský záliv

thumb|Poloha zálivu v rámci Ázie
**Thajský záliv** alebo staršie **Siamský záliv** (po thajsky อ่าวไทย *Ao Thai*) je záliv v juhovýchodnej Ázii. Zaberá asi , najväčšia hĺbka okolo 80 metrov. Množstvo riek, ktoré sa do neho vlievajú, spôsobujú nižšiu slanosť (3 - 3,25 %) a množstvo sedimentov. 

Kategória:Geografia Thajska
Vidlochvosty

**Vidlochvosty** (lat. *Papilioninae*) je podčeľaď čeľade vidlochvostovité.

## Systematika
*?rod *[[Praepapilio]]*
*skupina *[[Leptocircini]]*
**rod *[[Lamproptera]]* Gray, 1832
**rod *[[Teinopalpus]]* Hope, 1843 - vyčleňovaný aj ako samostatná skupina Teinopalpini
**rod *[[Eurytides]]* Hübner, 1821
**rod *[[Neographium]]* Möhn, 2002 
**rod *[[Protographium]]* Munroe, 1961 
**rod *[[Iphiclides]]* - vidlochvost Hübner, 1819
**rod *[[Graphium]]* Scopoli, 1777
**rod *[[Meandrusa]]*  Moore, 1888 
*skupina *[[Papilionini]]*
**rod *[[Papilio]]*- vidlochvost Linnaeus, 1758 
*skupina *[[Troidini]]*
**rod *[[Euryades (rod)|Euryades]]* C. & R. Felder, 1864 
**rod *[[Cressida]]* Swainson, 1832 
**rod *[[Parides]]* Hübner, 1819
**rod *[[Battus]]* Scopoli, 1777
**rod *[[Atrophaneura]]* Reakirt, 1865
**rod *[[Troides]]* Hübner, 1819
**rod *[[Trogonoptera]]* Rippon, 1890
**rod *[[Ornithoptera]]*

## Iné projekty

Kategória:Vidlochvostovité
Alžbeta Bavorská

**Alžbeta Bavorská** môže byť:
* dcéra vojvodu Ota II., manželka kráľa Konráda IV. Hohenštaufského, pozri Alžbeta Bavorská (1227)
* dcéra dolnobavorského vojvodu Štefana I., manželka rakúskeho vojvodu Ota, pozri Alžbeta Bavorská (1306), 
* dcéra cisára Ľudovíta Bavora, manželka vládcu Verony Cangrande II. della Scala a Ulricha Württemberského, pozri Alžbeta Bavorská (1329)
* dcéra bavorského vojvodu Štefana III., manželka francúzskeho kráľa Karola VI., pozri Izabela Bavorská (1371),
* dcéra bavorského kráľa Maxmiliána Jozefa I., manželka kráľa Fridricha Viliama IV., pozri Alžbeta Lujza Bavorská
* dcéra bavorského vojvodu Maxmiliána Jozefa, manželka cisára Františka Jozefa I., známa ako Sissi, pozri Alžbeta Bavorská (Sissi)
* dcéra bavorského vojvodu Karola Teodora, manželka belgického kráľa Alberta I., pozri Alžbeta Gabriela Bavorská
* manželka belgického kráľa Alberta I., pozri Alžbeta Bavorská (1876)

Bavorská, Alžbeta
Klinček

**Klinček** alebo ľudovo **hrebíček** môže byť:
*rod rastlín, lat. *Dianthus*, synonymá: klinec, karafiát, pozri klinček (rod)
*(obyčajne v tvare *klinčeky* alebo *hrebíčky*:) korenie zo stromu klinčekovec voňavý, pozri pod klinčekovec voňavý

**Klinček** môže byť aj malý klinec, pozri klinec
Izabela Bavorská

**Izabela Bavorská** môže byť:
*dcéra bavorského vojvodu Štefana III., manželka francúzskeho kráľa Karola VI., známa aj ako Alžbeta Bavorská, pozri Izabela Bavorská (1371 – 1435)
*bavorská princezná, celým menom Izabela Mária Alžbeta Bavorská, pozri Izabela Bavorská (1863 – 1924)

Bavorská, Izabela
Bel Ami (verejný dom)

thumb|Vstupné priestransvo a lounge
**Bel Ami** je nočný lokál a verejný dom v Berlíne. Tento établissement, ktorý sa nachádza v bývalej vile v blízkosti Olympijského štadiónu v berlínskej mestskej časti Westend. Bel Ami sa stal nadregionálne známi ako "Najušlachtilejší klub Nemecka" (*[[Playboy (časopis)|Playboy]]*)  a je medzičasom uznávaný ako "berlínska inštitúcia". Od konca 1970-tich rokov sa Bel Ami prevádzkuje ako verejný dom, čím sa naviazalo na predošlú prevádzku nevestinca, ktorý existoval na rovnakom mieste už od konca druhej svetovej vojny. Na základe mimosúdnej dohody s príslušným stavebným úradom, ktorá bola inicializovaná dôsledkom rozporov okolo žiadosti na prevádzku koncom roka 2007, sa prevádzkovanie verejného domu na konci mesiaca marec v roku 2011 skončí.

## 1945 - 1970

V budove, v bývalej vile jedného fabrikanta z roku 1920, v ktorej dnes sídli nočný klub a verejný dom sa po vojne zaviedla a začala prevádzka verejného domu, v ktorom zo začiatku frekventovali vojaci spojeneckých vojsk. Či sa predtým v tejto budove nachádzal aj verejný dom slúžiaci v mene nacistického režimu a pre dôstojníkov SS, sa nedá doložiť. Keď dôsledkom redukcie spojeneckých vojsk v Západnom Berlíne klesol dopyt, bol podnik vedený ďalej ako "verejný dom pre požiadavky na vyššej úrovni".

## 1970 - 2009

3. októbra 1979 prevzal prevádzku établissementu Detlef Uhlmann, ktorý premenoval podnik na Bel Ami a etabloval a rozvinul luxusný koncept prevádzkovania. Pod Uhlmannovou réžiou nasledovali viaceré rozsiahle prestavby a zmeny interiéru a zariadenia. Viaceré časopisy a medzinárodné denníky spomínajú klub Bel ami ako odporúčanú berlínsku adresu. Bel Ami portrétovalo viacero známich fotografov (Helmut Newton, Nan Goldin) a ich fotky boli použité na titulných stránkach magazínov, a aj na rôznych renomovaných výstavách s témou prostitúcia. 

## Iné projekty

## Zdroje

Kategória:Verejné domy
Bibliografický súpis

**Bibliografický súpis** (angl. *bibliography*) je usporiadaná množina bibliografických záznamov vydaná a/alebo uchovávaná v papierovej alebo digitalizovanej forme. 

## Druhy bibliografických súpisov

Podľa predmetu, času spôsobu spracovania a iných hľadísk sa vyvinul celý rad druhov bibliografických súpisov: 
* Medzinárodná bibliografia (predtým Univerzálna bibliografia)
* Národná bibliografia 
* Súbežná bibliografia
* Retrospektívna bibliografia 
* Skrytá bibliografia 
* Úplná bibliografia 
* Všeobecná bibliografia 
* Špeciálna bibliografia

## Referencie


## Zdroje
* KATUŠČÁK, Dušan: *Chrestomatia k základom bibliografie.*  26. februára 2006. 71 s.  Vyžaduje sa Acrobat Reader. Dostupné na internete: http://www.pulib.sk/kis/katuscak/BGCela.pdf.
* 

Kategória:Bibliografia
Modrý trpaslík

**Modrý trpaslík** je hypotetická trieda hviezd, ktorá sa vyvinie z červeného trpaslíka po spotrebovaní väčšiny jeho vodíkového paliva. Zatiaľ čo pri červených trpaslíkoch prebieha vodíková fúzia pomaly a vyžaruje sa teplo, modré trpaslíky pravdepodobne ešte vo vesmíre neexistujú, pretože vesmír nie je dostatočne starý, aby sa mohli vytvoriť. Predpoklad ich existencie je založený len na teoretických modeloch.

Svietivosť hviezd sa zvyšuje s ich vekom a najjasnejšie hviezdy musia vyžarovať viac energie na udržanie rovnováhy. Hviezdy väčšie ako červené trpaslíky dosahujú rovnováhu pomocou zväčšenia svojej veľkosti, čím sa z nich stávajú červené obry s väčšou plochou povrchu. Červené trpaslíky zväčšujú svoju intenzitu vyžarovania zvýšením ich povrchovej teploty čím sa zmenia na „modré“. Povrchové vrstvy červených trpaslíkov sa nestávajú viac priehľadnými pri zvýšení teploty.

Keď sa vodíkové palivo modrých trpaslíkov úplne vyčerpá, zmenia sa na biele trpaslíky.

## Referencie

Kategória:Hviezdy
NHL 1929/1930

**Sezóna 1929/1930** bola 13. sezóna NHL. Víťazom Stanley Cupu sa stal tím **[[Montreal Canadiens]]**.

## Konečná tabuľka základnej časti
### Kanadská divízia

### Americká divízia

## Play-off o Stanley cup

## Ocenenia

### Kanadské bodovanie
*Note: GP = Odohrané zápasy, G = Góly, A = Asistencie, PTS = Body, PIM = Trestné minúty*

## Debuty v lige
*Tom Cook, Chicago Black Hawks
*Ebbie Goodfellow, Detroit Cougars
*Syd Howe, Ottawa Senators
*Busher Jackson, Toronto Maple Leafs
*Charlie Conacher, Toronto Maple Leafs

## Posledný zápas v lige
*Mickey MacKay, Boston Bruins
*Jimmy Herberts, Detroit Cougars
*Clint Benedict, Montreal Maroons
*Frank Nighbor, Toronto Maple Leafs

## Zdroj

Kategória:Ročníky NHL
Kategória:Ľadový hokej v 1929
Kategória:Ľadový hokej v 1930
NHL 1930/1931

**Sezóna 1930/1931** bola 14. sezóna NHL. Víťazom Stanley Cupu sa stal tím **[[Montreal Canadiens]]**. Tím Pittsburgh Pirates sa kvôli finančným problémom presťahoval do Philadelphie a premenoval sa na Philadelphia Quakers.

Detroit Cougars zmenil názov klubu na Detroit Falcons.

## Konečná tabuľka základnej časti
### Kanadská divízia

### Americká divízia

## Play-off o Stanley cup

## Ocenenia

### Kanadské bodovanie
*GP = Odohrané zápasy, G = Góly, A = Asistencie, Pts = Body, PIM = Trestné minúty*

### All-Star tímy
Bola to prvá sezóna v ktorej sa vyhlásili All-stars tímy

## Debuty v lige
*Art Chapman, Boston Bruins
*Doc Romnes, Chicago Black Hawks
*John Sorrell, Detroit Falcons
*Johnny Gagnon, Montreal Canadiens
*Paul Haynes, Montreal Maroons
*Dave Kerr, Montreal Maroons
*Alex Levinsky, Toronto Maple Leafs
*Bob Gracie, Toronto Maple Leafs

## Posledný zápas v lige
*Frank Fredrickson, Detroit Falcons
*Bert McCaffrey, Montreal Canadiens
*Joe Simpson, New York Americans
*Babe Dye, Toronto Maple Leafs

## Zdroj

Kategória:Ročníky NHL
Kategória:Ľadový hokej v 1930
Kategória:Ľadový hokej v 1931
Africký pohár národov 2010

**Africký pohár národov 2010** nazývaný aj **Orange Africký pohár národov** (od Orange - sponzor) je 27. edícia Afrického pohára národov organizovaná Konfederáciou afrického futbalu (CAF). Turnaj sa koná od 10. do 31. januára v Angole a súťaží na ňom 16 tímov vrátane usporiadateľskej krajiny, ktorá mala právo účasti bez kvalifikácie. Ostatné tímy hrali kvalifikáciu, ktorá bola zároveň aj kvalifikáciou na Majstrovstvá sveta 2010.

## Kvalifikácia

 Togo odstúpilo z turnaja po tragickej udalosti, ktorá sa odohrala počas cesty na turnaj pár dní pred začiatkom

## Skupiny
### Skupina A
#### Tabuľka

### Skupina B
* Togo odstúpilo z turnaja po tragickej udalosti, ktorá sa odohrala počas cesty na turnaj pár dní pred začiatkom.

#### Tabuľka

### Skupina C
#### Tabuľka

### Skupina D
#### Tabuľka

### Pavúk turnaja

## Referencie


## Externé odkazy
* CAF online

Futbal
Kategória:Africký pohár národov
Kategória:Futbal v 2010
Pittsburgh Pirates (NHL)

**Pittsburgh Pirates** je bývalý hokejový klub hrajúci v National Hockey League. Klub vznikol v roku 1925. V rokoch 1925 – 1930 ako Pittsburgh Pirates, následne sa presťahoval do Philadelphie, kde hral ako **Philadelphia Quakers** jednu sezónu.

## Vlastníci
* James F. Callahan (zakladateľ) 1925-1928
* Bill Dwyer 1928-1930
* Benny Leonard 1928-1930

## Kapitáni tímu
* Lionel Conacher 1925-1926
* Harold Cotton 1926-1929
* Gerry Lowrey 1929-1930

## Zdroj

Kategória:Bývalé kluby NHL
Kategória:Šport v Pittsburghu
Kategória:Organizácie založené v 1925
Montreal Maroons

100px|náhľad|Logo klubu
**Montreal Maroons** (oficiálne **Montreal Professional Hockey Club**) bol profesionálny hokejový klub hrajúci National Hockey League v rokoch 1924-1938. Svoje domáce zápasy hrával v Montreal Forum. V roku 1926 a 1935 vyhral tím Stanleyho pohár. V roku 1928 sa stretol vo finále s tímom New York Rangers, ktorý vyhral.

## Kapitáni tímu
* Punch Broadbent 1924-25
* Dunc Munro 1925–28
* Nels Stewart 1928–32
* Hooley Smith 1932–36
* Lionel Conacher 1936–37
* Stewart Evans 1937–38

## Hokejová Sieň slávy
* Clint Benedict
* Toe Blake
* Buck Boucher
* Punch Broadbent
* King Clancy
* Lionel Conacher
* Alex Connell
* Red Dutton
* Reg Noble
* Babe Siebert
* Hooley Smith
* Nels Stewart

## Ocenenia
* Russ Blinco — Calder Memorial Trophy 1934
* Nels Stewart — Hart Trophy 1926, 1930

## Iné projekty

## Zdroj

Kategória:Bývalé kluby NHL
Kategória:Montreal